Når der skal foretages en vurdering af, om der kan kræves istandsættelse, når en lejer fraflytter et lejemål, skal der foretages en konkret vurdering i de enkelte tilfælde. De momenter der har en vægt i vurderingen, er blandt andet; Hvor lang tid lejer har boet i lejemålet og om det er rimeligt at istandsætte lejemålet ud fra lejemålets stand.   Vurderingen tager udgangspunkt i lejemålets stand ved indflytning sammenlignet med lejemålets stand ved fraflytning, hvorfor det er afgørende, at udlejer kan dokumentere lejemålets stand ved indflytning dels i indflytningsrapporten og dels med supplerende billeder af lejemålet.